dh-unibe/image-text_koenigsfelden-charters-post-1500 huggingface dataset:
Ich, gräff Hˀman von Sultz, miner genedigen hˀschafft von Östˀrich lantvogt ꝫcꝭ, tuͦn kund, dz fûr mich kam
der veste Hartman von Rûmlang von diser nächgeschribn̄ guͤter wëgen, die er in pfandes wise ✳ untz
hër von minˀ genedigen hˀschafft von Östˀrich, vorgn̄, inne gehept und genossen hett. dez ersten
ze Gebenstorff Heinrich Boswile git zwën mûtt kernen, Uͦlrich Boswil zwen mût kˀnen, Uͦlrich von Lindenmag zwey viertel roggen und zwey viertel haber. so denne Johansz von Rûsz zwey viertel roggen
und Wˀnher in der Huͦbe sëchz viertel kˀnen und sûbenthalb mûtt habren. item Anna Abdorff einen
mût roggen und zwen mût habˀn. so denne Heinrich Körnly zwey viertel kernē und zwey viertel
habren. item Johans Kelner zwey viertel ✳ habˀn. aber Johans Kelner von Walthusern ein schwin,
dz sol ✳ nùn schilliḡ gelten, da fûr git er einliff schilling. itē so git Uͦlrich Stûdly ein schwyn, dz sol ✳
öch nùn schilling gelten, ✳ da fùr git er zwoͤlff schilling. und offnet, wie dz er alle sine rechte, ✳ so er
zuͦ den obgn̄ guͤtern hett ✳ oder haben möcht, ze köffende gebn̄ hette dem frōmen, vesten ✳ hˀn Hanman
von Rinach umb hundˀt und sëchzig guldin und batte mich, wend dz alles pfand weˀ, dz ich von
der egn̄ miner hˀschafft von Oͤsterrich wëgen minē gunst und willen darzuͦ gaͤbe. ✳ der bette
hab ich in gewˀtt und dem obgn̄ von Rûmlang dez verköffens ✳ und dem vorgn̄ von Rinach, ritter,
und sinen erbn̄ dez köffes an statt und in namen der vorgn̄ minˀ genëdigen hˀschafft von Östˀrich
und min selbs gegùnt und vˀgûnst öch dz alles also mit krafft disz brieffz, wie ich dz billich tuͦn
sol und mag, doch unschëdlich minˀ vorgn̄ hˀschafft von Östˀrich an allen iren rëchten, pfandschafft und losunge, ✳ ze urkûnde besigelt mit minem eigen anhangenden ingesigel. ✳ geben
an sant Goͤrien tag dez järes, do man zalte von gottes geburt vierzechen hundert und sëchs jär.
Kgsf. 472
Konigsf. 472
406
diser brief ist vō der guͤter wegen
ze Gebistorff die vō den vō Rinah✳ koft
sind
Georg 1406
Staatsarchiv
AARGAU
Gebistorff xv
Lynnd
Rùsz
umb vj stuck gùlt
✳
vō Rùmlang und ✳
Rinach
erkoùfft ✳
stàt recht
K
E 50
1406 ✳
A 78 ✳
diz bestet brieff vō Hartmansz vorgn̄ vō Rùmlàng
umb
vj stuck